# Benasau

Benasau és una població del País Valencià a la comarca del Comtat.

## Història

Població d'origen musulmà. Fou ocupada a mitjans del segle xiii per Jaume I. Lloc de moriscos que amb la sublevació d'Al-Azraq i la subsegüent expulsió, gairebé es va despoblar. L'any 1609 tenia uns 145 habitants (benasauers). A partir del 1535 entrà a formar part de la rectoria d'Alcoleja, de la qual es va separar posteriorment.

## Demografia i economia

La població, amb 728 habitants el 1860, ha minvat fins als 178 del 2011, i s'observa emigració vers els nuclis industrials més propers com Alcoi i Cocentaina.
Evolució demogràfica de Benasau :
| | 1857 | 1887 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2000 | 2005 | 2006 | 2011 |
| Població | 682 | 678 | 651 | 516 | 493 | 478 | 481 | 470 | 397 | 341 | 253 | 221 | 189 | 222 | 210 | 178 |

## Geografia

Ubicat en un terreny molt esquerp, compta amb paratges com Ares del Bosc, despoblat morisc o el naixement del riu Frainós. Altres excursions són les que, per la serra Serrella, ens acosten fins a la Coveta de les Tres Creus o a la Fonteta Picó. El seu terme té 9,0 km².

## Edificis d'interés

El seu patrimoni es concreta en:
* Església de Sant Pere. Del segle xviii, restaurada recentment.
* La torre del Palau dels Barons de Finestrat. És l'única construcció que roman del que hagué de ser un palau fortificat.
* Ermita de santa Maria dels Àngels d'Ares. S. XVII – XVIII.

## Gastronomia

El seu plat típic és la pericana.

## Política i govern
### Alcaldia

Des de 2019 l'alcalde de Benasau és Raúl Dalmau Aliaga del Partit Popular (PP).
Llista d'alcaldes des de les eleccions democràtiques de 1979 :
| Període | Alcalde o alcaldessa | Partit polític | Data de possessió | Observacions |
| 1979–1983 | Rafael Grau Ivorra | UCD | 19/04/1979 | -- |
| 1983–1987 | Rafael Grau Ivorra | AP-PDP-UL-UV | 28/05/1983 | -- |
| 1987–1991 | Rafael Grau Ivorra | AP | 30/06/1987 | -- |
| 1991–1995 | Rafael Grau Ivorra | PP | 15/06/1991 | -- |
| 1995–1999 | Rafael Grau Ivorra | PP | 17/06/1995 | -- |
| 1999–2003 | Vicente Cantó García | AJB | 03/07/1999 | -- |
| 2003–2007 | Maria Glòria Oltra Grau | BLOC | 14/06/2003 | -- |
| 2007–2011 | Nieves Mas Gadea | PSPV-PSOE | 16/06/2007 | -- |
| 2011–2015 | Nieves Mas Gadea | PSPV-PSOE | 11/06/2011 | -- |
| 2015–2019 | Maria Pilar Grau Oltra | FP-FB | 13/06/2015 | -- |
| 2019-2023 | Raúl Dalmau Aliaga | PP | 15/06/2019 | -- |
| Des de 2023 | n/d | n/d | 17/06/2023 | -- |
| Fonts: Generalitat Valenciana |||||

### Eleccions municipals de 2015

Resultats electorals - Benasau, 2015 :
| Candidatura | Candidatura | Cap de llista | Vots | Regidors | % vots |
| | Fem poble. Fem Benasau: Acord Ciutadà | Alberto Company Company | 89 | 5 | 76,07% |
| | Partit Popular de la Comunitat Valenciana | Ana Isabel Ruiz Gálvez | 15 | - | 12,82% |
| Total | Total | 122 | 122 | 5 | 85,31% |

## Notes

* ↑ AJB són les sigles d'Agrupació de Joves de Benasau.
* ↑ FP-FB són les sigles de Fem Poble-Fem Benasau (Acord Ciutadà).

## Referències

* ↑ Font: Població de fet segons l'Institut Nacional d'Estadística d'Espanya. Alteracions als municipis als Censos de Població des de 1842, Arxivat 2009-03-11 a Wayback Machine. Series de població dels municipis d'Espanya des de 1996. Arxivat 2010-04-18 a Wayback Machine.
* 1 2 Direcció d'Anàlisi i Polítiques Públiques de la Presidència. Generalitat Valenciana. «Banc de Dades Municipal. La Torre d'en Doménec. Històric de Govern Local». Portal d'informació ARGOS. [Consulta: 2 desembre 2020].

## Enllaços externs

* País Valencià, poble a poble, comarca a comarca, de Paco González Ramírez, d'on se n'ha tret informació amb el seu consentiment.
* Institut Valencià d'Estadística Arxivat 2010-06-18 a Wayback Machine..
* Portal de la Direcció General d'Administració Local de la Generalitat Arxivat 2008-05-26 a Wayback Machine..